यूपीए के पास 111 का आकंड़ा है, इसके हिसाब से सत्तापक्ष की तुलना में विपक्ष की ताकत ज्यादा है। हालांकि यूपीए को जीत के लिए 14 और सदस्यों की जरूरत है। जबकि एनडीए को 24 सदस्यों की। ऐसे में राज्यसभा में अन्य दलों की भूमिका काफी अहम होगी। यूपीए और एनडीए दोनों अपनी जीत दर्ज करवाने के लिए अन्य दलों से समर्थन हासिल करने की पूरी जद्दोजहद करेंगे। बता दें कि बीजेडी और टीआरएस मोदी सरकार के खिलाफ लाए अविश्वास प्रस्ताव के समय सदन में उपस्थित नहीं हुई थी। अगर बीजद और एआईएडीएमके एनडीए को समर्थन करती है तो पार्टी का आकंड़ा 121 होगा। वहीं एनडीए को टीआरएस के 6 सांसदों का समर्थन भी मिल सकता है। तेलंगाना में कांग्रेस और टीआरएस आमने-सामने है, ऐसे में यूपीए को टीआरएस का समर्थन मिलना मुश्किल है। हालांकि आम आदमी पार्टी और पीडीपी कांग्रेस को समर्थन दे सकती है।